ਗੈਲੀਲਿਓ ਗੈਲਿਲੀ
ਗੈਲੀਲੀਓ ਡੀ ਵਿਨਸੈਂਜ਼ੋ ਬੋਨਾਯੂਟੀ ਡੀ' ਗੈਲਿਲੀ (15 ਫਰਵਰੀ 1564 – 8 ਜਨਵਰੀ 1642), ਆਮ ਤੌਰ 'ਤੇ 'ਗੈਲੀਲੀਓ ਗੈਲੀਲੀ' ਵਜੋਂ ਜਾਣਿਆ ਜਾਂਦਾ ਹੈ ਜਾਂ ਸਿਰਫ਼'ਗੈਲੀਲੀਓ', ਇਟਲੀ ਦੇ ਖਗੋਲ ਵਿਗਿਆਨੀ ਸਨ ਜਿਹਨਾਂ ਨੇ ਦੂਰਬੀਨ ਦੀ ਖੋਜ ਕੀਤੀ, ਫਿਰ ਇਸਨੂੰ ਉੱਨਤ ਬਣਾਇਆ ਅਤੇ ਇਸਦੀ ਸਹਾਇਤਾ ਨਾਲ਼ ਅਨੇਕ ਖਗੋਲੀ ਤਜਰਬੇ ਕੀਤੇ ਅਤੇ ਕਾਪਰਨਿਕਸ ਦੇ ਸਿਧਾਂਤ ਦੀ ਹਿਮਾਇਤ ਕੀਤੀ। ਉਹਨਾਂ ਨੂੰ ਆਧੁਨਿਕ ਪ੍ਰਯੋਗਿਕ ਖਗੋਲਿਕੀ ਦਾ ਜਨਕ ਮੰਨਿਆ ਜਾਂਦਾ ਹੈ। 1609 ਵਿੱਚ ਗੈਲੀਲੀਓ ਦੁਆਰਾ ਖਗੋਲੀ ਤਜਰਬਾ ਸ਼ੁਰੂ ਕਰਨਦੀ ਘਟਨਾ ਦੀਆਂ 400ਵੀਂ ਵਰ੍ਹੇ-ਗੰਢ ਦੇ ਰੂਪ ਵਿੱਚ ਸਾਲ 2009 ਨੂੰ ਅੰਤਰਰਾਸ਼ਟਰੀ ਖਗੋਲਿਕੀ ਸਾਲ ਦੇ ਰੂਪ ਵਿੱਚ ਮਨਾਇਆ ਗਿਆ।